

 Opština Tutin

 Opštinsko vijeće

Na osnovu člana 46. Zakona o lokalnoj samoupravi (Službeni glasnik RS", br. 129/2007, 83/2014 - dr. zakon, 101/2016 - dr. zakon i 47/2018)), člana 138. Zakona o sportu ( „Službeni glasnik RS“, br. 10/16 ), člana 60. Statuta opštine Tutin („Službeni list opštine Tutin“ br. 1/19 ) i člana 6. Poslovnika Opštinskog vijeća („Službeni list opštine Tutin“ br. 8/19), člana 30. Pravilnika o odobravanju i sufinansiranju programa kojima se zadovoljavaju potrebe i interesi građana u oblasti sporta u opštini Tutin broj : 06-4/18 od 25.01.2018.  godine, a na prijedlog Komisije za ocjenu podnijetih prijedloga godišnjih programa za sportske klubove i školski sport, Opštinsko vijeće opštine Tutin na sjednici 06-8/2023 održanoj dana, 28.02.2023.godine, donijelo je :

**ODLUKU**

**o odobravanju  finansiranja posebnih programa afirmacije**

**školskog i univerzitetskog sporta u Opštini Tutin za 2023. godinu**

1. Ovom Odlukom odobrava se program Saveza za školski sport opštine Tutin i odobrava se finansiranje u ukupnom iznosu od 300.000,00 dinara .
2. Sredstva  se odobravaju na osnovu prijedloga Komisije za ocjenu podnijetih prijedloga godišnjih programa za sportske klubove i školski sport, a u skladu sa Odlukom o budžetu opštine Tutin za 2023. godinu, programa 1301, razvoj sporta i omladine, programska aktivnost 0002-Podrška predškolskom i školskom sportu, Funkcije 810 , ekonomska klasifikacija 424000, pozicija 151.
3. Prije potpisivanja Ugovora o realizaciji programa, nosilac programa je u obavezi da dostavi sredstvo obezbjeđenja (menicu ili menično ovlašćenje) za odobreni iznos.

**4.**Predsjednik opštine Tutin će potpisati Ugovor sa udruženjem kojem su odobrena sredstva,  kojim ugovorom će se regulisati međusobna prava i obaveze.

**OBRAZLOŽENJE**

Zakonom o sportu ( „Službeni glasnik RS“, br. 10/16 ) propisano je da jedinica lokalne samouprave preko nadležnih organa uređuje bliže uslove i kriterijume i način i postupak dodele sredstva iz budžeta opštine Tutin.

 Pravilnikom o odobravanju i sufinansiranju programa kojima se zadovoljavaju potrebe i interesi građana u oblasti sporta u opštini Tutin broj : 06-4/18 od 25.01.2018.  godine propisani su uslovi, kriterijumi i način i postupak odobravanja programa, odnosno projekta kojima se zadovoljavaju potrebe i interesi građana u oblasti sporta i dodjele sredstava, izgled i sadržina prijedloga programa, odnosno projekta i dokumentacije koja se uz prijedlog podnosi, sadržina i izgled izvještaja o realizaciji programa, način i postupak kontrole realizacije odobrenih programa, odnosno projekta i način javnog objavljivanja podataka o predloženim programima, odnosno projektima za sufinansiranje.

 Opštinsko vijeće je na sjednici br.06-2/2023 od 31.01.2023.god donijelo Rješenje o formiranju stručne komisije za ocjenu podnijetih prijedloga godišnjih programa za sportske klubove i školski sport, koja je sačinila Prijedlog za odobravanje i finansiranje projekata od javnog interesa koje realizuju sportska udruženja, a biće finansirani iz budžeta opštine Tutin za 2023. godinu.

Ukoliko je nosiocu programa za realizaciju programa dodijeljen manji iznos sredstava od onog koji je naveden u finansijskom planu progarama, nosilac programa je u obavezi da prije zaključivanja Ugovora o realizaciji programa uskladi finansijski plan i programske aktivnosti sa visinom dodijeljenih sredstava i isti dostavi Opštinskom vijeću opštine Tutin.

Prije potpisivanja Ugovora o realizaciji programa, nosilac programa je u obavezi da dostavi sredstvo obezbjeđenja (menicu ili menično ovlašćenje) za odobreni iznos.

Predsjednik opštine Tutin će potpisati Ugovor sa udruženjem kojima su odobrena sredstva kojima će se regulisati medjusobna prava i obaveze.

**OPŠTINSKO VIJEĆE**

**Broj: 06-8-5 /2023 PREDSJEDNIK**

**Dana: 28.02.2023. godine Salih Hot**